CELEX: 62011FN0098
Language: sk
Date: 2011-10-03 00:00:00
Title: Vec F-98/11: Žaloba podaná 3. októbra 2011 — ZZ a i./Komisia

26.11.2011   
            
            
               SK
            
            
               Úradný vestník Európskej únie
            
            
               C 347/47
            
         Žaloba podaná 3. októbra 2011 — ZZ a i./Komisia
   (Vec F-98/11)
   2011/C 347/90
   Jazyk konania: francúzština
   
      Účastníci konania
   
   
      Žalobcovia: ZZ a i. (v zastúpení: F. Moyse a A. Salerno, advokáti)
   
      Žalovaná: Európska komisia
   
      Predmet a opis sporu
   
   Zrušenie rozhodnutia Komisie, ktorým sa určitá finančná pomoc členského štátu poskytovaná študentom vyššieho vzdelávania považuje za príspevok podobného charakteru ako rodinné prídavky a uvedená finančná pomoc sa odpočítava od príspevku na vzdelanie priznávaného úradníkom, rodičom týchto študentov, ako aj zrušenie rozhodnutia uskutočniť vymáhanie plnenia poskytnutého bez právneho dôvodu
   
      Návrhy žalobcov
   
   
               —
            
            
               pokiaľ ide o prvých deviatich žalobcov, zrušiť rozhodnutia o odpočítaní štipendia na vyššie vzdelávanie, ktoré bolo poskytnuté Centre de Documentation et d’Information sur l’Enseignement Supérieur du Grand-Duché (CEDIES), od príspevku na vzdelávanie podľa služobného poriadku, ktorý je priznaný deťom úradníkov, ako aj zrušiť rozhodnutia o vymáhaní plnenia poskytnutého bez právneho dôvodu, ktoré boli adresované každému z uvedených žalobcov a ktoré zodpovedajú sume predtým vyplatených príspevkov na vzdelanie údajne poskytnutých bez právneho dôvodu,
            
         
               —
            
            
               pokiaľ ide o posledného žalobcu, zrušiť rozhodnutie, ktorým bol vyzvaný oznámiť skutočnosť, či je jeho dieťa poberateľom štipendia poskytnutého Centre de Documentation et d’Information sur l’Enseignement Supérieur du Grand-Duché (CEDIES) a ktoré medzičasom od 1. decembra 2011 zastavuje vyplácanie príspevku na vzdelávanie poskytovaného tomuto dieťaťu, v bode týkajúcom sa výlučne tohto zastavenia,
            
         
               —
            
            
               vyplatiť z toho vyplývajúce nedoplatky na odmene spolu s príslušnými úrokmi z omeškania započítanými od dátumu splatnosti vzniknutých nedoplatkov s úrokovou sadzbou stanovenou Európskou centrálnou bankou pre hlavné finančné operácie uplatniteľné v priebehu dotknutého obdobia, zvýšenou o dva body,
            
         
               —
            
            
               zaviazať Komisiu na náhradu trov konania.